“เราเที่ยวด้วยกัน เฟส 5” เจอโรคเลื่อน! ลุ้นชงเข้า “ครม.” สัปดาห์หน้า
"เราเที่ยวด้วยกัน เฟส 5" ยังไม่เข้าสู่การพิจารณาของ “ครม.” วันนี้ ลุ้นชงเข้ารอบใหม่สัปดาห์หน้า (3 ม.ค. 66)
"เราเที่ยวด้วยกัน เฟส 5" เจอโรคเลื่อน! ยังไม่เข้า “ครม.” วันนี้ ลุ้นชงเข้ารอบใหม่สัปดาห์หน้า
27 ธ.ค. 2565

นายพิพัฒน์ รัชกิจประการ รมว.ท่องเที่ยวและกีฬา เปิดเผยว่า โครงการ “เราเที่ยวด้วยกัน” เฟส 5 ยังไม่เข้าสู่การพิจารณาของที่ประชุมคณะรัฐมนนตรี (ครม.) ในสัปดาห์นี้ เนื่องจากการท่องเที่ยวแห่งประเทศไทย (ททท.) ยังอยู่ระหว่างหารือในรายละเอียดกับสำนักงานงบประมาณ ซึ่งทำให้ไม่สามารถนำเสนอเข้าที่ประชุม ครม.ได้ทันในสัปดาห์นี้ โดยคาดว่า จะนำเข้าสู่การพิจารณาได้ในสัปดาห์หน้า (3 ม.ค. 66)